Ek kry verskriklike oorpyn wanneer ek vlieg, maar dis slegs wanneer die vliegtuig begin daal vir landing. Die opstyg is nie ''n probleem nie en ook nie terwyl die vliegtuig vlieg nie, maar sodra hy begin land is dit asof ''n skerp voorwerp teen my oordromme steek. Dit is so erg dat my hele lyf sommer papnat gesweet is in minder as ''n minuut se tyd. Dit voel regtig of ek gek gaan raak. Na die landing is my ore altyd vir ''n paar uur daarna nogsteeds toe en verskriklik seer. Die " oopgaan" proses is net so seer en gevoelig. Is daar iets wat ek dalk kan gebruik daarvoor. Ek moet weer oor twee dae vlieg en raak sommer benoud by die gedagte. Oordruppels of so iets? Hoekom is dit vir my ore so erg? My man se ore slaan gewoonlik net toe met die landingsproses, maar hy ervaar nooit pyn en ongemak nie en sodra die vliegtuig land is hy weer okay.
Dis agv die druk in die middeloor wat opbou. Probeer 'n neusdruppel soos Illiadin/Drixine (in jou NEUS) net voor jy vlieg om die eustacheus buisie wat jou middel oor met die agterkant van die neus verbind, oop te hou. Kou ook kougom terwyl jy vlieg en veral as julle daal. Hoop dit help!
Posted by: Karin | 2011/02/22
Hi Clara, Ek weet presies hoe dit voel, lekkers suig en kougom kou help nie, maar wat ek gevind het wat defnitief help, dit is magic, is soos Dr Bets sê , neussproei voor jy opstyg en hou dit sommer byderhand en gedurende die vlug, net voor jy land, spuit weer.